แนวคิดต่อต้านสหภาพยุโรป

แนวคิดต่อต้านสหภาพยุโรป () คือจุดยืนทางการเมืองที่เกี่ยวข้องกับการวิพากษ์วิจารณ์สหภาพยุโรปและการรวมตัวของยุโรป แบ่งระดับได้เป็นกลุ่มที่คัดค้านสถาบันและนโยบายบางอย่างของสหภาพยุโรป และต้องการให้เกิดการปฏิรูป ซึ่งเรียกว่าแนวคิดต่อต้านสหภาพยุโรปแบบอ่อน (soft Euroscepticism) กับอีกกลุ่มหนึ่งคือกลุ่มที่คัดค้านการเป็นสมาชิกของสหภาพยุโรป และมองว่าสหภาพยุโรปไม่สามารถปฏิรูปได้ ซึ่งเรียกว่าแนวคิดต่อต้านสหภาพยุโรปแบบแข็ง (hard Euroscepticism)"Marine Le Pen's Real Victory". The Atlantic, 7 May 2017. ส่วนจุดยืนที่ตรงกันข้ามกับแนวคิดต่อต้านสหภาพยุโรปคือ แนวคิดสนับสนุนสหภาพยุโรป (pro-Europeanism)

ปัจจัยขับเคลื่อนหลักของแนวคิดต่อต้านสหภาพยุโรปมาจากความเชื่อที่ว่าการรวมตัวของยุโรปเป็นการบ่อนทำลายอำนาจอธิปไตยและรัฐชาติ และความเชื่อที่ว่าสหภาพยุโรปเป็นองค์กรที่มีแนวคิดอติชนนิยมและขาดความชอบธรรมทางประชาธิปไตยและความโปร่งใส มีลักษณะเป็นอำมาตยาธิปไตยมากเกินไปและสิ้นเปลือง(Op-Ed ส่งเสริมให้เกิดการย้ายถิ่นในระดับสูง หรือเกิดจากการรับรู้ว่าสหภาพยุโรปเป็นองค์กรแบบเสรีนิยมใหม่ที่รับใช้กลุ่มชนชั้นนำทางธุรกิจขนาดใหญ่ โดยแลกกับการเบียดเบียนชนชั้นแรงงาน และเป็นผู้รับผิดชอบต่อมาตรการรัดเข็มขัดและผลักดันให้เกิดการโอนกิจการของรัฐเป็นของเอกชน (Op-Ed)

แนวคิดต่อต้านสหภาพยุโรปพบได้ในกลุ่มการเมืองทั่วทั้งสเปกตรัมการเมืองทั้งฝ่ายซ้ายและฝ่ายขวา และมักจะพบในพรรคการเมืองแบบประชานิยม แม้ว่ากลุ่มเหล่านี้จะวิพากษ์วิจารณ์สหภาพยุโรปด้วยเหตุผลที่คล้ายคลึงกัน แต่ก็มีจุดเน้นที่แตกต่างกันไปคือ ประชานิยมฝ่ายซ้ายที่มีแนวคิดต่อต้านสหภาพยุโรปจะมุ่งเน้นไปที่ประเด็นทางเศรษฐกิจมากกว่า เช่น วิกฤติหนี้สาธารณะยุโรป และข้อตกลงความเป็นหุ้นส่วนทางการค้าและการลงทุนข้ามมหาสมุทรแอตแลนติก ส่วนประชานิยมฝ่ายขวาที่เป็นมีแนวคิดต่อต้านสหภาพยุโรปจะมุ่งเน้นไปที่ชาตินิยมและการย้ายถิ่นมากกว่า เช่น วิกฤตการณ์ผู้ย้ายถิ่นยุโรป ค.ศ. 2015Hobolt, Sara. "The Crisis of Legitimacy of European Institutions", in Europe's Crises. John Wiley & Sons, 2018. p.256 การเติบโตขึ้นของพรรคการเมืองที่มีอุดมการณ์ขวาจัดสุดโต่งตั้งแต่ช่วงคริสต์ทศวรรษ 2000 มีความเชื่อมโยงอย่างมากกับการเพิ่มขึ้นของแนวคิดต่อต้านสหภาพยุโรปHan Werts, Marcel Lubbers, and Peer Scheepers (2013) Euro-scepticism and radical right-wing voting in Europe, 2002–2008: Social cleavages, socio-political attitudes and contextual characteristics determining voting for the radical right , European Union Politics, vol. 14 no. 2: 183–205.

ผลการสำรวจยูโรบารอมิเตอร์ซึ่งสำรวจพลเมืองสหภาพยุโรปแสดงให้เห็นว่าความเชื่อมั่นในสหภาพยุโรปและสถาบันของสหภาพยุโรปลดลงอย่างรุนแรงตั้งแต่ปี ค.ศ. 2007 ถึง 2015 และอยู่ในระดับที่ต่ำกว่า 50% อย่างต่อเนื่องในช่วงเวลาดังกล่าวSpring 2015 Standard Eurobarometer: Citizens see immigration as top challenge for EU to tackle. European Commission. 31 July 2015. การสำรวจในปี ค.ศ. 2009 แสดงให้เห็นว่าการสนับสนุนการเป็นสมาชิกสหภาพยุโรปต่ำที่สุดในสหราชอาณาจักร ลัตเวีย และฮังการี พอถึงปี ค.ศ. 2016 ประเทศที่มองสหภาพยุโรปในแง่ลบมากที่สุดคือ สหราชอาณาจักร กรีซ ฝรั่งเศส และสเปน ส่งผลให้การลงประชามติว่าด้วยสมาชิกภาพสหภาพยุโรปของสหราชอาณาจักร ค.ศ. 2016 มีผู้ลงคะแนน 51.9% สนับสนุนการออกจากสหภาพยุโรป (เบร็กซิต) ซึ่งการตัดสินใจดังกล่าวมีผลบังคับใช้เมื่อวันที่ 31 มกราคม ค.ศ. 2020

ตั้งแต่ปี ค.ศ. 2015 เป็นต้นมา ความเชื่อมั่นในสหภาพยุโรปได้เพิ่มขึ้นในประเทศสมาชิกส่วนใหญ่ ซึ่งเป็นผลมาจากอัตราการว่างงานที่ลดลง และการสิ้นสุดของวิกฤตผู้ย้ายถิ่น การสำรวจยูโรบารอมิเตอร์หลังการเลือกตั้ง ค.ศ. 2019 แสดงให้เห็นว่า 68% ของพลเมืองสนับสนุนสหภาพยุโรป ซึ่งเป็นระดับสูงสุดนับตั้งแต่ ค.ศ. 1983 อย่างไรก็ตาม ความรู้สึกที่ว่าสิ่งต่าง ๆ ในสหภาพยุโรปไม่ได้ดำเนินไปในทิศทางที่ถูกต้องก็เพิ่มขึ้นเป็น 50% ความเชื่อมั่นในสหภาพยุโรปเพิ่มขึ้นอย่างมีนัยสำคัญในช่วงเริ่มต้นของการระบาดทั่วของโควิด-19 โดยมีระดับที่แตกต่างกันไปในแต่ละประเทศสมาชิก

ในช่วงเดือนมีนาคม ค.ศ. 2025 การสนับสนุนสหภาพยุโรปพุ่งสูงขึ้นถึงระดับสูงสุดเป็นประวัติการณ์ในหมู่พลเมืองของประเทศสมาชิกสหภาพยุโรป ผลสำรวจยูโรบารอมิเตอร์ที่ดำเนินการในช่วงเดือนมกราคมถึงกุมภาพันธ์พบว่า 74% ของพลเมืองสหภาพยุโรปเชื่อว่าการเป็นสมาชิกกลุ่มของประเทศตนเองเป็นประโยชน์ ซึ่งเป็นระดับที่สูงที่สุดนับตั้งแต่มีการเริ่มสำรวจคำถามนี้ในปี ค.ศ. 1983 การลดลงของแนวคิดต่อต้านสหภาพยุโรปมีสาเหตุมาจากความกังวลด้านความมั่นคงที่เพิ่มสูงขึ้น ท่ามกลางความไม่มั่นคงทางภูมิรัฐศาสตร์ที่กำลังดำเนินอยู่ ซึ่งรวมถึงการรุกรานยูเครนโดยรัสเซียที่ยังคงดำเนินต่อไป รวมทั้งความตึงเครียดข้ามมหาสมุทรแอตแลนติกที่เกิดขึ้นใหม่ ภายใต้การนำของดอนัลด์ ทรัมป์ ซึ่งเคยวิพากษ์วิจารณ์ทั้งเนโทและสหภาพยุโรป

อ้างอิง

หมวดหมู่:การเมืองของสหภาพยุโรป